РЕПУБЛИКА СРБИЈА АП ВОЈВОДИНА
                                    ОПШТИНА ВРБАС
ОПШТИНСКАУПРАВА ВРБАС
ОДЕЉЕЊЕ ЗА ИНСПЕКЦИЈСКЕ ПОСЛОВЕ
ИНСПЕКЦИЈА ЗА ЗАШТИТУ
ЖИВОТНЕ СРЕДИНЕ

ГОДИШЊИ ПЛАН ИНСПЕКЦИЈСКОГ НАДЗОРА  ИНСПЕКЦИЈЕ ЗА ЗАШТИТУ
ЖИВОТНЕ СРЕДИНЕ
ЗА 2021.ГОДИНУ

Врбас, децембар 2020.године

1. Правни основ 	

      Доношење Плана инспекцијског  надзора  прописано је  чланом  10. Закона  о инспекцијском  надзору („Службени  гласник  РС”,  бр. 36/15, 44/2018 – др.закон и  95/2018). План инспекцијског надзора заснива се на утврђеном стању у области инспекцијског надзора и процени ризика. Инспекција  је  дужна  да  спроводи  план  инспекцијског  надзора,  осим  када постоје нарочито оправдане изузетне околности које је у томе могу спречити.  Инспекција   је  дужна   да   сачини   стратешки   (вишегодишњи)   и   годишњи   план инспекцијског  надзора.  Годишњи  план  инспекцијског  надзора  спроводи  се  кроз оперативне  (полугодишње, тромесечне и месечне) планове инспекцијског надзора. По  прибављеном  мишљењу,  односно  смерницама  и  упутствима  Координационе комисије, годишњи план инспекцијског надзора се усваја. Инспекција објављује план инспекцијског   надзора   на   својој   интернет  страници.Инспекција   за   заштиту животне средине поступајући по одредбама члана 10. Закона о инспекцијском надзору сачинила је План инспекцијског надзора за 2021. годину.

2. Надлежност поступања Инспекције за заштиту животне средине                                                              

1. Примена закона и других прописа којима се уређује заштита ваздуха од загађења, за које дозволу за изградњу издаје надлежни орган јединице локалне самоуправе.
2. Примена закона и других прописа којима се уређује заштита животне средине од штетног деловања буке.
3. Спровођење мера заштите животне средине дефинисаних студијом о процени утицаја и налагање подношења захтева за одлучивање о потреби израде студије о процени утицаја на животну средину.
4. Надзор над активностима сакупљања, транспорта, третмана, складиштења односно поновног искоришћења и одлагања инертног и неопасног отпада, за које надлежни орган општине издаје дозволу.
5. Заштита од нејонизујућег зрачења у објектима за које одобрење за изградњу и почетак рада даје надлежни орган јединице локалне самоуправе.
6. Спровођење мера непосредне заштите, очувања и коришћења заштићених природних добара на заштићеним подручјима који су актом органа јединице локалне самоуправе проглашени заштићеним подручјима.
7. Вођење посебних евиденција у складу са законом, као и други послови инспекцијског надзора у области заштите животне средине.
8. Вођење управног и извршног поступка.
9. Доношење управних аката и обављање управних радњи у поступку инспекцијског надзора у области заштите животне средине.
10. Подношење захтева за покретање прекршајног поступка као и подношење пријава за привредни преступ.
11. Припремање извештаја и информација о извршеном инспекцијском надзору.

ПРОПИСИ ПО КОЈИМА ПОСТУПА ИНСПЕКЦИЈА ЗА ЗАШТИТУ ЖИВОТНЕ СРЕДИНЕ

1.	Закон о заштити животне средине ("Сл.гласник РС", бр.135/04, 36/09, 72/09,43/11 и 14/16) 

-	Правилник о методологији за израду националног и локалног регистра извора загађивања, као и методологији за врсте, начине и рокове прикупљања података ("Сл.гласник РС", бр.91/10 и 10/13) 

2.	Закон о процени утицаја на животну средину ("Сл.гласник РС", бр.135/04 и 36/09) 

-	Уредба о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину ("Сл.гласник РС", бр.114/08) 

3.	Закон о интегрисаном спречавању и контроли загађивања животне средине 
("Сл.гласник РС", бр.135/04) 

-	Уредба о врстама активности и постројења за које се издаје интегрисана дозвола („Сл.гласник РС“ бр.84/05) 

-	Уредба о утврђивању програма динамике подношења захтева за издавање интегрисане дозволе („Сл.гласник РС“ бр.108/008) 

4.	Закон о заштити ваздуха ("Сл.гласник РС", бр.36/09) 

-	Уредба о граничним вредностима емисија загађујућих материја у ваздух из стационарних извора загађивања, осим постројења за сагоревање ("Сл.гласник РС", бр.111/15) 

-	Уредбa о мерењима емисије загађујућих материја у ваздух из стационарних извора загађивања ("Сл.гласник РС" бр.5/16) 

-	Уредба о граничним вредностима емисија загађујућих материја у ваздух из постројења за сагоревање ("Сл.гласник РС", бр.6/16) 

5.	Закон о заштити од буке у животној средини ("Сл.гласник РС", бр.36/09 и 88/10) 

- Уредба о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини ("Сл.гласник РС", бр.75/10Правилник о методама мерења буке, садржини и обиму извештаја о мерењу буке ("Сл.гласник РС", бр.72/10) 

6.	Закон о управљању отпадом ("Сл.гласник РС", бр.36/09, 88/10 и 14/16) 

-   Правилник о обрасцу дневне евиденције и годишњег извештаја о отпаду са упутством за његово попуњавање ("Сл.гласник РС", бр.95/10 и 88/15) 

       -  Уредба о одлагању отпада на депоније ("Сл.гласник РС", бр.92/10) 

-   Правилник о категоријама, испитивању и класификацији отпада ("Сл.гласник РС", 
    бр.56/10) 
      -  Правилник о начину и поступку управљања отпадним гумама ("Сл.гласник РС",   
         бр.104/2009) 

- Правилник о обрасцу Документа о кретању отпада и упутству за његово попуњавање ("Сл.гласник РС", бр.114/13) 
       - Правилник о условима и начину сакупљања, транспорта, складиштења и третмана   
        отпада који се користи као секундарна сировина или за добијање енергије 
       ("Сл.гласник РС", бр.98/10) 

7.Закон о заштити од нејонизујућег зрачења ("Сл.гласник РС", бр.36/09) 

         - Правилник о границама излагања нејонизујућим зрачењима ("Сл.гласник РС", 
          бр.104/09) 
         - Правилник о садржини евиденције о изворима нејонизујућих зрачења 

           од посебног интереса ("Сл.гласник РС", бр.104/09)

      8.Закон о заштити природе ("Сл.гласник РС", бр.36/09, 88/10, 91/10 и 14/16) 

3. Учесталост и обухват вршења инспекцијског надзора по областима и сваком од степена ризика

     Годишњи план инспекцијског надзора Инспекције за заштиту животне средине припремљен је на основу процењеног ризика за сваког предузетника и правна лица над којима ова инспекција врши надзор. Као приоритетни објекти за инспекцијски надзор, означена су  правна лица и предузетници. За сва правна лица која се налазе у критичном ризику, планирано је 6 редовних надзора, 2 ванредна и 3 саветодавне посете на годишњем нивоу. За сва правна лица која се налазе у високом ризику, планирана су 4 редовна надзора, 1 ванредни и 2 саветодавне посете на годишњем нивоу. За сва правна лица која су у средњем ризику, планирана су 2 редовна надзора, 1 ванредни и 1 саветодавна посета, док је за субјекте контроле у ниском ризику планиран  1  редовни надзор  и 1 саветодавна посета, за правна лица која су у незнатном ризику планирано је да се редован инспекцијски надзор изврши 1 у две године.
       Такође, на основу процене ризика предузетника, планирано је да се код предузетника који су у незнатном ризику редован инспекцијски надзор изврши 1 у две године, за предузетнике у  ниском ризику 1 редован надзор и 1 саветодавну посету у 2 године, за предузетнике у средњем ризику планиран је 1 редовни инспекцијски надзор годишње, код предузетника који су у високом ризику планиран је 1 редовни и 1 ванредни надзор,  док је за предузетнике у критичном ризику планирано 2 редовна и 1 ванредни инспекцијски надзор.
      Све Контролне листе које инспектори користе у редовним инспекцијским надзорима, доступне су надзираним субјектима на интернет страници: www.vrbas.net

4. Преглед надзираних субјеката код којих ће се вршити инспекцијски надзор, односно делатности или активности које ће се надзирати, ако није могуће утврдити надзиране субјекте или је њихов број превелик, са одговарајућим информацијама од значаја за вршење инспекцијског надзора и одређење субјеката код којих ће се вршити надзор

 Преглед надзираних субјеката са процењним ризиком: 
 
   „Телеком Србија''АД из Новог Београда, Регија Нови Сад, Извршна јединица Нови Сад, Народног Хероја 2  - низак ризик  
   DOO ''Pneutech'', Врбас, Маршала Тита 2 – низак ризик
   DOO ''Ecology sistem'', Врбас, ул.Маршала Тита 25 – низак ризик
  ДОО ''Carnex'', Врбас, ул. Кулски пут 26, индустрија меса и месних прерађевина – низак ризик
  АД ''Витал'', Врбас, ул. Маршала Тита 1, фабрика за производњу уља и биљних масти – средњи ризик     
  ДОО ''Novi trading NS'', Силоси, Змајево, Маршала Тита бб – низак ризик
 ДОО ''Бачка Равно'', Равно Село, ул.29.новембра 13 - низак ризик
 ДОО ''Житница РПС', Силоси, Бачко Добро Поље, Маша Јелића бб – низак ризик                
 ДОО, Миротин Тиса, Савино Село ул.Маршала Тита бб – низак ризик        
 АД ''Витал'', Врбас, ул. Маршала Тита 1, фабрика за производњу уља и биљних масти – средњи ризик
  ДОО ''Суноко'' Производни центар Врбас, Врбас, ул. Колонија шећеране, фабрика за прeраду шећерне репе и производњу конзумног шећера – низак ризик     
 Покрет горана општине Врбас, Врбас, Маршала Тита 89 – низак ризик

Преглед надзираних субјеката са процењним ризиком: 

ЈАНУАР 
Контролисани субјект: 

1. „Телеком Србија''АД из Новог Београда, Регија Нови Сад, Извршна јединица Нови Сад, Народног Хероја 2.
  Издата је сагласност на Студију о процени утицаја на животну средину за пројекат Изградње базне станице  мобилне телефоније у Бачком Добром Пољу, ул.Маршала Тита 120. 
Надзор: 
Контрола извршавања програма праћења утицаја на животну средину, вођење евиденције о подацима добијеним мерењем, на начин и у роковима како је наведено у студији.
Предвиђен је теренски и канцеларијски инспекцијски надзор једанпут годишње.
Ризик:низак
 
ФЕБРУАР
Контролисани  субјект: 
 
1. DOO ''Pneutech'', Врбас, Маршала Тита 2. Делатност субјекта је  протектирање гума.
Надзор: 
Контрола извршавања програма праћења утицаја на животну средину, предвиђеног  Студијом  о процени утицаја на животну средину.
Предвиђен је теренски и канцеларијски инспекцијски надзор једанпут годишње.
Ризик:низак

МАРТ
Контролисани  субјект: 
1. DOO ''Ecology sistem'', Врбас, ул.Маршала Тита 25
Оператер се бави управљањем неопасног отпада .
Надзор: 
Контрола управљања отпадом и вођење евиденције.
Предвиђен је теренски и канцеларијски инспекцијски надзор једанпут годишње. 
Ризик:низак

АПРИЛ         
 Контролисани  субјект: 

1..ДОО ''Carnex'', Врбас, ул. Кулски пут 26, индустрија меса и месних прерађевина.
Надзор: 
Контрола извршавања обавеза оператера у погледу мерења емисије загађујућих материја у ваздух.
Предвиђен је теренски и канцеларијски инспекцијски надзор једанпут годишње.
Ризик:низак

МАЈ
Контролисани  субјект: 

1.АД ''Витал'', Врбас, ул. Маршала Тита 1, фабрика за производњу уља и биљних масти.

Надзор: 
Контрола извршавања обавеза оператера у погледу мерења емисије загађујућих материја у ваздух.
Предвиђен је теренски и канцеларијски инспекцијски надзор два пута годишње.
Ризик:средњи
  	
ЈУН
Контролисани  субјект: 
     
1. ДОО ''Novi trading NS'', Силоси, Змајево, Маршала Тита бб. Делатност субјекта је  складиштење, чување и сушење житарица и соје.
Надзор: 
Контрола извршавања програма праћења утицаја на животну средину, предвиђеног  Студијом  о процени утицаја на животну средину.
Предвиђен је теренски и канцеларијски инспекцијски надзор једанпут годишње.
Ризик:низак

  ЈУЛ
Контролисани  субјект: 

1. ДОО ''Бачка Равно'', Равно Село, ул.29.новембра 13. Делатност субјекта је  складиштење, чување и сушење житарица.
Надзор: 
Контрола извршавања програма праћења утицаја на животну средину, предвиђеног  Студијом  о процени утицаја на животну средину.
Предвиђен је теренски и канцеларијски инспекцијски надзор једанпут годишње.
Ризик:низак

 АВГУСТ    
Контролисани  субјект: 

 1.ДОО ''Житница РПС', Силоси, Бачко Добро Поље, Маша Јелића бб. Делатност субјекта је складиштење и сушење житарица.
Надзор: 
Контрола извршавања програма праћења утицаја на животну средину, предвиђеног  Студијом  о процени утицаја  затеченог стања на животну средину. 
Предвиђен је теренски и канцеларијски инспекцијски надзор једанпут годишње.
Ризик:низак
                
СЕПТЕМБАР
Контролисани  субјект: 

1. ДОО, Миротин Тиса, Савино Село ул.Маршала Тита бб. Делатност субјекта је складиштење, чување и сушење житарица.
Надзор: 
Контрола извршавања програма праћења утицаја на животну средину, предвиђеног  Студијом  о процени утицаја  на животну средину.
Предвиђен је теренски и канцеларијски инспекцијски надзор једанпут годишње. 
Ризик:низак 
        
ОКТОБАР  
Контролисани  субјект: 

1.АД ''Витал'', Врбас, ул. Маршала Тита 1, фабрика за производњу уља и биљних масти.

Надзор: 
Контрола спровођења прописаних мерења емисије  односно нивоа загађујућих материја у ваздуху.
Предвиђен је теренски и канцеларијски инспекцијски надзор два пута годишње.
Ризик:средњи
 
НОВЕМБАР  
Контролисани  субјект: 

1.ДОО ''Суноко'' Производни центар Врбас, Врбас, ул. Колонија шећеране, фабрика за прeраду шећерне репе и производњу конзумног шећера.

Надзор: 
Контрола извршавања обавеза оператера у погледу мерења емисије загађујућих материја у ваздух.
Предвиђен је теренски и канцеларијски инспекцијски надзор једанпут годишње.
Ризик:низак

ДЕЦЕМБАР 
Контролисани  субјект: 
     
1. Покрет горана општине Врбас, Врбас, Маршала Тита 89
Покрет горана је стараоц и управљач Споменика природе ''Чарнок''на кат.парцели 1320 КО Бачко Добро Поље.
Надзор: 
Контрола спровођења и извршавања обавеза управљачa Споменика природе ''Чарнок'' на основу Закона о заштити природе. 
Предвиђен је теренски и канцеларијски инспекцијски надзор једанпут годишње.
Ризик:низак

 Списак предузетника, као субјеката контроле, се из године у годину мења услед отварања нових угоститељских и занатских радњи (радионица). Инспектор за заштиту животне средине ће код ових субјеката вршити ванредне инспекцијске надзоре због притужби грађана на емитовање буке у животној средини.

5.Територијално подручје на коме ће се вршити инспекцијски надзор 	

Инспекција за заштиту животне средине је надлежна за вршење инспекцијског надзора над спровођењем мера заштите животне средине на  територији општине Врбас.

6. Процењени ризик за надзиране субјекте, односно делатности или активности које ће се надзирати или територијално подручје и другу територијалну и сличну целину, објекат и групе објеката

За област заштите животне средине развијен је алат за одређивање процене ризика који се користи приликом прављења плана инспекцијских надзора и одређивања приоритета контроле. Процена ризика је базирана на одговарајућим критеријумима применом којих се врши процена вероватноће настанка штетних последица при раду надзираног субјекта и вероватне тежине тих последица и добијања одређеног степена ризика. 
Тежина штетних последица процењује се полазећи од:
1.	природе штетних последица и
2.	обима штетних последица

У поступку за одређивње процене ризика користе се контролне листе које су доступне на интернет страници: www.vrbas.net
На  основу  извршене  процене  ризика,  сачињен  је  План  инспекцијског надзора нспекције за заштиту животне средине за 2021. годину.
Листа приоритетних активности инспекције за заштиту животне средине у 2021.години приказана је у Табели1. овог Плана.

7.Период у коме ће се вршити инспекцијски надзор                                                               

Инспекција за заштиту животне средине вршиће инспекцијске надзоре током целе календарске 2021.године. Инспекцијски надзори вршиће се радним даним у радно време надзираних субјекта, осим у хитним случајевима када се отклања непосредна опасност по живот и здравље људи, имовину веће вредности, животну средину или биљни или животињски свет.

8.Информације о облицима инспекцијског надзора који ће се вршити                       

Редовни инспекцијски надзори су планирани у циљу контроле спровођења законских прописа и заштитних мера.
Ванредан инспекцијски надзор вршиће се када је неопходно да се, сагласно делокругу инспекције заштите животне средине, предузму хитне мере ради спречавања или отклањања непосредне опасности по живот или здравље људи, имовину, привреду, животну средину, биљни или животињски свет, безбедност; када се после доношења годишњег плана инспекцијског надзора процени да је ризик висок или критичан или промене околности; када такав надзор захтева надзирани субјекат; када се поступа по представци правног или физичког лица.
Ванредан инспекцијски надзор вршиће се по захтеву надзираног субјекта и може бити
утврђујући, који се врши када је потребно утврдити испуњеност прописаних услова након чијег испуњења надзирани субјекат стиче право за почетак рада или обављања делатности, вршења активности или остваривање одређеног права, у складу са посебним законом, или потврђујући, који се врши када надзирани субјекат поднесе захтев да се потврди законитост и безбедност поступања у вршењу одређеног права
или извршењу одређене обавезе, односно у његовом пословању. Контролни инспекцијски надзор вршиће се ради утврђивања извршења мера које су предложене или наложене надзираном субјекту у оквиру редовног или ванредног инспекцијског надзора.
Допунски инспекцијски надзор вршиће се по службеној дужности или поводом захтева надзираног субјекта, ради утврђивања чињеница које су од значаја за инспекцијски надзор, а које нису утврђене у редовном, ванредном или контролном инспекцијском  надзору,  с  тим  да  се  може  извршити  само  један  допунски инспекцијски надзор, у року који не може бити дужи од 30 дана од окончања редовног, ванредног или контролног инспекцијског надзора.
  
9. Подаци о ресурсима инспекције који ће бити опредељени за вршење инспекцијског надзора.

   Одељење за инспекцијске послове има једног инспектора за заштиту животне средине.
 Инспектор поседује службено моторно возило, довољне количине горива за инспекцијски  надзор на  територији општине Врбас као и све остале неопходне услове за неометан рад (канцеларију, рачунар, интернет).

10.Планиране мере и активности превентивног деловања инспекције 	

Једна од активности инспекције за заштиту животне средине у току 2021.године јесте превентивно деловање и вршење службених саветодавних посета.
Инспектор ће вршити  превентивно  деловање  и  давати  стручну  и  саветодавну подршку, на захтев надзираног субјекта у складу са чланом 13. Закона о инспекцијском надзору у свим областима контроле животне средине. Њихов обим зависиће од заинтересованости привредних субјеката и броја поднетих захтева за  службене саветодавне посете инспекције за заштиту животне средине. Очекивани обим превентивног деловања по захтеву странке је 1 и по службеној дужности  је  1.

11.Планиране мере и активности за спречавање обављања делатности и вршења активности нерегистрованих субјеката

 Један од приоритета Инспекције за заштиту животне средине кроз све инспекцијске надзоре током 2021. године  биће  смањење броја нерегистрованих субјеката.  Ови  инспекцијски надзори вршиће се у складу са чланом 33. Закона о инспекцијском надзору, и односе се на привредне субјекте за које је инспекција утврдила да: нису уписани у одговарајући посебни регистар или евиденцију коју води надлежни орган или организација или то чини без сагласности надлежног органа или организације (дозвола), или без пријаве надлежном органу или организацији, када је наведени упис, сагласност или пријава прописана као услов за обављање те делатности или вршење те активности. Инспекција за заштиту животне средине ће сваког радног дана пружати информације у електронској форми заинтересованим лицима о законским обавезама надзираних субјеката по питањима везаних за прибављање сагласности, дозвола, извештаја и др., аката из области заштите животне средине.
Инспекцијски надзор над нерегистрованим субјектима ће се обављати према:
-	Плану инспекцијског надзора и када није предвиђен планом;
-	без обавештења о предстојећем  надзора и предузимати мере забране и казнене мере у складу са посебним законским одредбама.
-	без издавања налога за инспекцијски надзор, у границама предмета које инспектор утврђује током трајања инспекцијског надзора и предузимати мере забране и казнене мере у складу са посебним законским одредбама.
 Очекивани обим активности инспекције према нерегистрованим субјектима  је 2.

12.Очекивани обим ванредних инспекцијских надзора у периоду у коме ће се вршити редован инспекцијски надзор, са одговарајућим образложењим

 Инспектор за заштиту животне средине ће у 2021.години поред редовних инспекцијских надзора обављати и ванредне инспекцијске надзоре. На основу искуства предходних година, обим ванредних инспекцијских надзора ја различит у различитим областима контроле животне средине. 
 Анализом расположивих података о извршеним инспекцијским надзорима у предходним годинама (броју извршених надзора по представкама грађана и правних лица, захтевима надзираних субјаката за утврђујући или потврђујући инспекцијски надзор и сл) изведен је очекивани обим ванредних инспекцијских надзора у 2021.години у појединим областима и то у области: 
-  Испуњеност услова са аспекта прописа из области заштите животне средине по захтеву надзираног субјекта (утврђујући надзор) - око 20% од укупног броја извршених инспекцијских надзора односно 5, 
- Заштита од буке у животној средини – око 10% од укупног броја извршених надзора односно 3,
- Заштита ваздуха код стационарних извора загађивања без континуалног мерења- око 5% од укупног броја извршених надзора односно 1.
   Укупан број инспекцијских надзора  који се очекује у току 2021.године је 26. 

13.Други елементи од значаја за планирање и вршење инспекцијског надзора

С обзиром да у 2020. години није било обука инспектора за  заштиту животне средине за примену Закона  о  инспекцијском  надзору,  нити  за  примену  Закона  о  општем  управном поступку, било би значајно извршити додатну обуку инспектора везану за примену Закона о општем управном поступку.

14. Завршне напомене

  Одељење за инспекцијске послове Општинске управе Врбас задржава право измене и допуне    Годишњег плана инспекцијског надзора за 2021. годину који ће се редовно ажурирати и контролисатии у складу са потребама.

Табела 1 – ПЛАН ИНСПЕКЦИЈСКОГ НАДЗОРА И АКТИВНОСТИ ИНСПЕКЦИЈЕ ЗА ЗАШТИТУ ЖИВОТНЕ СРЕДИНЕ  У 2021. ГОДИНИ

РБ	Субјекат инспекцијског надзора	Област надзора	МЕСЕЦ	Ризик
	
			I	II	III	IV	V	VI	VII	VIII	IX	X	XI	XII		
1.	''Телеком Србија''АД, Извршна јединица Нови Сад	
Нејонизујуће
зрачење	x

			
низак
	
2.	''Pneutech'' ДОО, Врбас	
Процена утицаја на животну средину		x											

низак	
3.	ДОО ''Ecology sistem'', Врбас	Управљање отпадом			x										
низак	
4.	ДОО ''Carnex'', Врбас	
Заштита ваздуха				x									
низак	
5.	АД ''Витал'', Врбас	
Заштита ваздуха					x								

средњи	
6.	ДОО ''Novi trading NS'', Силоси, Змајево	Процена утицаја на животну средину						x							
низак	
7.	
ДОО'' Бачка Равно'', Равно Село	Процена утицаја на животну средину							x						

низак	
8.	
ДОО ''Житница РПС'', Бачко Добро Поље	
Процена утицаја на животну средину								x					

низак	
9.	
ДОО ''Миротин Тиса'', Савино Село	
Процена утицаја на животну средину									x				

низак	
10.	
АД ''Витал'', Врбас	
Заштита ваздуха										x			

средњи	
11.	
ДОО ''Суноко'', Производни центар Врбас, Врбас	
Заштита ваздуха											x		

низак	
12	
Покрет горана општине Врбас, Врбас	
Заштита природе											
	x	

низак	

Инспектор за заштиту животне средине                     Руководилац Одељења за инспекцијске послове
_______________________                           М.П.	               ______________________________
                Новка Орестијевић                                                                Милош Рогановић